Osma internacionalna konferencija

*SARAJEVO I SVIJET*

Sarajevo, 9–16. maj 2022.

**Drugi raspravni stol *Uloga i značaj Sarajeva u ekonomskom, kulturnom i političkom razvoju bosanskohercegovačke države***

**Zoom platforma, 11. maj 2022.**

<https://us06web.zoom.us/j/84091318683?pwd=VVNESzM2TmpDZDhveWo4TVVwSFp5Zz09>

(Meeting ID: 840 9131 8683; Passcode: 709900)

Čast nam je obavijestiti vas da će drugi raspravni stol Osme internacionalne konferencije *Sarajevo i svijet* (ICSW8), s naslovom “Uloga i značaj Sarajeva u ekonomskom, kulturnom i političkom razvoju bosanskohercegovačke države”, biti održan 11. maja 2022. godine s početkom u 14.00 sati na Zoom platformi. Raspravni stol vodit će Žarko Papić.

Kako god bosanskohercegovačka država bila organizirana s obzirom na centar i njene dijelove, uloga Sarajeva kao glavnog grada ne može biti zanemarena u ocjenjivanju postojećeg i planiranju budućeg ekonomskog, kulturnog i političkog stanja. Pred sudionicima ovog raspravnog stola više je važnih pitanja o odnosima ekonomskog, kulturnog i političkog razvoja bosanskohercegovačke države. Je li moguć razvoj lokalnih zajednica bez uzimanja u obzir uloge Sarajeva? Kakve su postojeće ekonomske kulturne i političke veze Sarajeva s drugim dijelovima bosanskohercegovačke sredine? Kakva je budućnost ekonomskog, kulturnog i političkog razvoja Sarajeva s obzirom na očekivane promjene u Evropi i svijetu?

O ulozi Sarajeva u razvoju bosanskohercegovačke države govorit će:

Fikret Čaušević, *Svijet, Bosna i Sarajevo u novom ekonomskom okruženju*

Zlatko Lagumdžija, *Mreža samoodrživog razvoja Zapadnog Balkana (WB SDSN) – Sarajevo kao prirodni centar regionalne saradnje*

Sabina Silajdžić, *Perspektive razvoja ekonomije Bosne i Hercegovine i integracijski procesi*

Sead Kreso, *Netransparentna raspodjela indirektnih poreza u Bosni i Hercegovini s fokusom na Kanton Sarajevo*

Muamer Halilbašić, *Ekonomski značaj Sarajeva kao glavnog grada Bosne i Hercegovine*

Zoran Pavlović, *Sarajevo – ekonomski motor razvoja Bosne i Hercegovine*

Anto Domazet, *Izazovi reindustrijalizacije u Sarajevu*

Mirko Pejanović, *O mogućnostima promjene institucionalnog položaja Sarajeva u procesima evropskih integracija*

Rasim Gačanović, *Budućnost Sarajeva i dekonstrukcija sadašnjih shvatanja opskrbe energijom*

Almir Peštek, *Turizam u razvoju Sarajeva i razumijevanju njegove uloge u bosanskohercegovačkoj sredini*

Događaj je otvoren za članove i prijatelje Međunarodnog foruma Bosna, predstavnike medija i širu javnost. Cijeli program Osme internacionalne konferencije *Sarajevo i svijet* dostupan je na: <http://www.forumbosna.org/uimages/ICSW8%20Program.pdf>

Moderator

Dr. Žarko Papić

061 144 657

Članovi Organizacijskog odbora

Mile Babić, Džamna Duman, Jakob Finci, Amra Hadžimuhamedović, Fatima Mahmutćehajić, Rusmir Mahmutćehajić, Desmond Maurer, Krsto Mijanović, Žarko Papić, Fatima Veispahić